

**Cyfoeth Naturiol Cymru**

**Gorchymyn Rhywogaethau Estron Goresgynnol (Gorfodi a Thrwyddedu) 2019**

**Trwyddedau ar gyfer gweithgareddau sy'n ymwneud â rhywogaethau estron goresgynnol – Erthygl 36 (2) (a) neu Erthygl 36 (2) (b)**

**Datganiad Dull**

**Cynnig am brosiect ar gyfer** *(mewnosodwch enw'r prosiect/teitl)*

**Cyfeiriad y safle:**

**Awdurdod lleol:**

**Rhif y fersiwn:**

**Dyddiad:**

**Wedi'i gwblhau gan:**

**Arweiniad**

Dylid defnyddio'r templed hwn i gyd-fynd â ffurflen gais a gwblhawyd ar gyfer trwydded Adran 36 (2) ar gyfer naill ai:

Erthygl 36 (2) (a) – gweithredu mesur gwaredu yn unol ag Erthygl 17 o’r Rheoliad Rhywogaethau Estron Goresgynnol (EU 1143/2014) (gwaredu'n gyflym ar gam goresgyn cynnar); neu

Erthygl 36 (2) (b) – ymgorffori mesur rheoli yn unol ag Erthygl 19 o’r Rheoliad Rhywogaethau Estron Goresgynnol (EU 1143/2014) (mesurau rheoli)

Dylid ystyried y templed hwn fel canllaw. Cwblhewch bob adran o'r templed sy'n berthnasol i'r cais gan ddefnyddio iaith ymrwymol (gan nodi'r hyn y byddwch yn ei wneud, nid yr hyn y byddwch efallai yn ei wneud neu y gallech ei wneud)

**1. Cyflwyniad – Diben y drwydded**

*Cyflwynwch y prosiect, cyd-destun y gwaith arfaethedig, a'r hyn y mae'n ceisio ei gyflawni.*

**2. Methodoleg**

*Disgrifiwch y prosiect yn fanwl, gan gynnwys, lle bo'n berthnasol:*

* *y rhywogaeth sydd o bryder i'r Undeb / o bryder arbennig y mae eich cais yn ymwneud â hi*
* *manylion y bydd yn cael eu defnyddio, gan gynnwys offer*
* *amseriad y gwaith*
* *rhif arfaethedig, ac amlder yr ymweliadau er mwyn ymgymryd â mesurau rheoli / technegau gwaredu'n gyflym*
* *sut y ceir mynediad at y safle, gan gynnwys llwybrau mynediad*

**3. Lleoliad(au)**

*Dylid cynnwys map(iau) (graddfa 1:25,000 neu lai yn ddelfrydol) sy'n dangos lleoliad y gwaith arfaethedig, gan gynnwys unrhyw lwybrau mynediad*

**4. Tirfeddiannaeth**

*Dylid cynnwys enw, cyfeiriad a rhif ffôn pob perchennog/meddiannydd a darparu tystiolaeth o ganiatâd mynediad.*

**5. Personél**

*Enwau'r brif bobl a fydd yn ymgymryd â'r gwaith, eu rolau a'u profiad perthnasol (yn gryno). Gellir nodi os bydd personél/gwirfoddolwyr ychwanegol yn helpu. Efallai na fydd angen eu henwi'n unigol, yn ddibynnol ar y gweithgareddau y byddant yn ymgymryd â nhw (gweler y nodyn ar y dudalen nesaf sy'n ymwneud ag asiantau achrededig, cynorthwywyr a thirfeddianwyr).*

**6. Bioddiogelwch a chynllun wrth gefn**

*Nodwch yma:*

* *sut rydych wedi nodi risgiau bioddiogelwch, gan gynnwys y tebygolrwydd y byddant yn digwydd a difrifoldeb yr effaith; a*
* *sut rydych wedi cymryd camau i ganfod, atal, rheoli neu leihau risgiau; a*
* *sut byddwch yn ymateb i risgiau (gallai hyn gynnwys protocolau ymateb cyflym a gweithredu cynlluniau wrth gefn)*

**7. Cynllun monitro**

*Disgrifiwch sut rydych yn bwriadu monitro effeithiolrwydd y gwaith, gan gynnwys manylion ynghylch amlder a dwysedd y monitro arfaethedig a'r cyfnod amser arfaethedig ar gyfer y rhaglen fonitro. Efallai y byddai cynnwys mapiau a/neu ddiagramau a/neu luniau yn ddefnyddiol er mwyn dangos y cynigion.*

**8. Ymgynghori**

*Os ydych wedi ymgynghori â staff Cyfoeth Naturiol Cymru ynghylch y cais hwn, rhowch fanylion.*

*Os yw'r prosiect yn gysylltiedig â gwaith arfaethedig neu'n cael ei weithredu o dan drwydded gan Natural England, neu drwydded gan yr Asiantaeth Iechyd Anifeiliaid a Phlanhigion neu Ganolfan Gwyddorau'r Amgylchedd, Pysgodfeydd a Dyframaethu (Cefas), rhowch fanylion, gan gynnwys rhifau cyfeirnod y trwyddedau.*

**9. Unrhyw wybodaeth berthnasol arall**

# ASIANTAU ACHREDEDIG A CHYNORTHWYWYR

**Efallai bydd y termau canlynol yn destun adolygiad cyfnodol.**

1. **Asiantau achrededig**

Yn achlysurol, efallai bydd trwyddedai yn gofyn i unigolyn ymgymryd â gwaith ar ei ran. Mewn achosion lle mae unigolion yn ymgymryd â gweithgaredd trwyddedig, gellir eu henwebu fel asiantau achrededig.

Mae asiantau achrededig yn gymwysedig yn y maes mae'r drwydded yn ei gwmpasu ac mae'n rhaid iddynt weithio o dan arweiniad y trwyddedai ond gallent weithio heb fod o dan ei oruchwyliaeth bersonol. Y trwyddedai sydd yn gyfrifol yn y pen draw am eu gweithredoedd.

Rhaid i bob asiant achrededig gario llythyr awdurdodi a chopi o'r drwydded wrth ymgymryd â gwaith ar ran y trwyddedai. Yn y rhan fwyaf o achosion, mae'r asiant(au) achrededig yn cael ei/eu (h)enwi ar y drwydded.

1. **Cynorthwywyr**

Mae cynorthwywyr yn unigolion sy'n helpu'r trwyddedai ac nid ydynt yn cymryd rhan uniongyrchol yn y gweithgaredd trwyddedig. Maent yn cael eu cyflogi gan y trwyddedai neu ei asiant i weithio o dan ei oruchwyliaeth bersonol uniongyrchol bob amser.

Maent yn aml yn goladwyr cofnodion neu'n gludwyr offer ac ati. Gellir cyflogi cynorthwyydd lle mae angen i'r trwyddedai gael rhywun i fynd ag ef am resymau iechyd a diogelwch.

Gall cynorthwywyr gael eu henwi ar y drwydded neu beidio. Fodd bynnag, yn ddibynnol ar lefel eu cyfranogiad, efallai y bydd angen llythyr awdurdodi arnynt a chopi o'r drwydded. Lle mae trwyddedai yn disgwyl ymgymryd â gweithgareddau lle bydd angen iddo fod yng nghwmni cynorthwywyr, dylai ofyn am hyn wrth gwblhau'r ffurflen gais am drwydded. Er enghraifft, gellir enwi aelodau unigol grŵp ystlumod neu eu henwi fel grŵp ar drwydded rhywun a fydd yn ymgymryd ag arolygon tanddaearol ac y bydd angen iddo gael cwmni rhywun, heb fod angen i’r sawl hwn fod yn unigolyn trwyddedig.

1. **Tirfeddianwyr**

Gall trwyddedai fod yng nghwmni perchennog neu feddiannydd y tir lle mae'r drwydded yn cael ei harfer. Mewn amgylchiadau o'r fath, cyfrifoldeb y trwyddedai fydd sicrhau na fydd aflonyddu ychwanegol yn cael ei achosi trwy hynny.